Fontos határidõ változik az autósoknak a szökõnap miatt
A szökõnap miatt március 1. helyett február 29. éjfélig rendezniük kell a kötelezõdíj-részletet azoknak a gépjármû-tulajdonosoknak, akiknek január 1-re esik az évfordulója. A határidõ 1,9 millió jármû tulajdonosát érinti. Nem befizetési határidõrõl van szó, a pénznek a éjfélre a biztosító számláján kell lennie.
Azoknak az autósoknak, akiknek az év végére esik kötelezõ gépjármû-felelõsségbiztosításuk (kgfb) évfordulója, a szökõnap miatt idén a szokásos március 1-jei határidõ helyett már február 29 éjfélig rendezniük kell esedékes díjrészletüket - hívja fel a figyelmet a Független Biztosítási Alkuszok Magyarországi Szövetsége (FBAMSZ) közleményében.

Nem befizetési határidõ 

A szövetség arra is figyelmeztet, hogy a határidõ a beérkezésre és nem a díjfizetésre vonatkozik, február 29-e éjfélig az összegnek meg kell jelennie a biztosító számláján, így az átutalási megbízást érdemes még délelõtt leadni a banknak, csekkes fizetés esetén pedig már február 25-én fel kell adni az összeget.

A postai kézbesítés hiányosságai sem mentesíthetik az ügyfelet a következményektõl, a díjfizetés elmaradása esetén a biztosító törli az adott szerzõdést.

Fedezetlenségi díj

Annak az ügyfélnek, aki az így megszûnt kötelezõ biztosítást nem köti meg azonnal újra a megszûnés napján, a fedezetlenség idõtartamára fedezetlenségi díjat kell fizetnie, melynek mértéke - a személyautó teljesítményétõl függõen - naponta 280-660 forint, teherautók esetében meghaladhatja a 2000 forintot is.

Emellett ugyanannál a biztosítónál köteles újra megkötni a szerzõdést, visszamenõleg a türelmi idõre járó összeget is ki kell fizetni. Valamint választási lehetõség nélkül azonnal a teljes évre járó biztosítási díjösszeget kell kifizetni, továbbá mindhárom típusú díjra köteles a 30 százalékos baleseti adót is fizetni.

1,9 millió jármû 

A Magyar Biztosítók Szövetsége (MABISZ) legfrissebb statisztikái szerint mind a teljes gépjármûállomány, mind a személyautó-állomány 44-45 százalékának január elsejére esik a kgfb-évfordulója. Ez mintegy 1,25 millió személygépkocsit és körülbelül 650 ezer egyéb gépjármûvet jelent.